Quavo

Քուեյվիուս Քեյաթե Մարշալ (), հայտնի է որպես Quavo (), ամերիկացի ռեփեր, երգիչ, երգերի հեղինակ և ձայնային պրոդյուսեր։ Նա հայտնի է որպես հիփ հոփ և թրեպ ժանրերի Migos երաժշտական տրիոյի անդամ։ Quavo-ն ազգակցական կապեր ունի Migos-ի անդամների հետ, լինելով Takeoff-ի հորեղբայրը և Offset-ի եղբայրը։

Migos-ից դուրս,  Quavo-ն մասնակցել է չորս սինգլների, որոնք եղել են Billboard Hot 100 չարթի առաջին տասնյակում, ներառյալ DJ Khaled-ի «I’m the One» և «No Brainer» երգերը։ Երկու երգերն էլ ներառում են Ջասթին Բիբերի, Quavo-ի և Chance the Rapper-ի վոկալները։ 2018 թվականի հոկտեմբերի 12-ին նա թողարկել է իր դեբյուտային ալբոմը՝ «Quavo Huncho»-ն, որը զբաղեցրել է երկրորդ հորիզոնականը Billboard 200 չարթում։

Անձնական կյանք 
Քուեյվիուս Քեյաթե Մարշալը ծնվել է 1991 թվականի ապրիլի 2-ին Ջորջիա նահանգի Աթենս քաղաքում։ Մարշալի մայրը՝ Էդնա Մարշալը, աշխատում է որպես վարսավիր, իսկ նրա հայրը մահացել է, երբ նա 4 տարեկան էր։ Migos-ի երեք անդամներն էլ միասին են մեծացել հիմնականում Ատլանտայի հյուսիսարևելյան մասում։

Մարշալը հաճախում էր Berkmar ավագ դպրոցը և եղել է դրա ֆուտբոլային թիմի հիմնական կազմում 2009 թվականին։ Այդ թիմի կազմում նա մի քանի ռեկորդներ է սահմանել։

Երաժշտական կարիերա 
Միգոսի «Culture» ալբոմից հետո, որը գլխավորել է Billboard 200 չարթը, Quavo-ն մասնակցել է մի շարք հայտնի երգերի ձայնագրմանը, ներառյալ  «Congratulations», «I'm the One», «Portland», «Strip That Down», և «No Brainer» երգերը։

2017 թվականի ապրիլին Quavo-ն մասնակցել է «The Fate of the Furious: The Album» ալբոմի «Go Off» երգի ձայնագրմանը՝ Lil Uzi Vert-ի և Թրևիս Սքոթի հետ։ Երգը RIAA-ի կողմից ոսկե է հավաստագրվել։ Quavo-ն նաև թողարկել է «Ice Tray» երգը Lil Yachty-ի հետ 2017 թվականի դեկտեմբերի 14-ին։ Երգը 74-րդ հորիզոնական է զբաղեցրել Billboard Hot 100 չարթում։

2017 թվականի դեկտեմբերի 21-ին Quavo-ն հայտարարել է իր դեբյուտային՝ «Huncho Jack, Jack Huncho» ալբոմի մասին Թրևիս Սքոթի մասնակցությամբ առանց որևէ նախնական գովազդի։ Ալբոմն ութ երգեր է ներառել, որոնք ընգրկվել են Billboard Hot 100 չարթում։

2018 թվականի հունվարի 26-ին Migos-ը թողարկել է «Culture II» ալբոմը։ Quavo-ն թողարկել է երեք սինգլ իր սպասվող ալբոմի համար՝ «Workin Me», «Lamb Talk» և «Bubble Gum»։ «Workin Me» երգը 52-րդ հորիզոնական է զբաղեցրել Billboard Hot 100 չարթում, ինչը դեռևս Quavo-ի բարձրագույն արդյունքն է։

2019 թվականի մայիսի 18-ին Quavo-ն Մադոննայի հետ միասին ելույթ է ունեցել 2019 թվականի Եվրատեսիլի ժամանակ՝ «Future» երգով։

Մասնակցել է Ջասթին Բիբերի 2020 թվականին թողարկված «Changes» ալբոմի «Intentions» երգի ձայնագրմանը։

Խնդիրներ օրենքի հետ 
2015 թվականի ապրիլի 8-ին ոստիկանությունն ընդհատել է Migos-ի համերգը Ջորջիայի Southern University-ում և ձերբակալել է խմբի բոլոր երեք անդամներին։ Նրանց մեղադրանք է ներկայացվել թմրանյութեր օգտագործելու համար։ Նա գրավի դիմաց ազատ է արձակվել, սակայն հետո ժխտել իր մեղավորությունն այդ հանցանքում։ Դրա համար դատարանն որոշել է ձերբակալել նրան 12 ամիս ժամանակահատվածով, սակայն, քանի որ նա վճարել է բոլոր տուգանքները, նրան ազատ են արձակել։

Սկավառակագրություն 
Ստուդիական ալբոմներ

 Quavo Huncho (2018)

Համագործակցական ալբոմներ

 Huncho Jack, Jack Huncho  (2017)

Ֆիլմագրություն

Պարգևներ և մրցանակներ

Ծանոթագրություններ

Արտաքին հղումներ 

 

Ամերիկացի ռեփերներ
Հիփ հոփ երաժիշտներ
Ամերիկացի հիփ հոփ երգիչներ
21-րդ դարի ամերիկացի ռեփերներ
Ամերիկացի երաժշտական պրոդյուսերներ
Ամերիկացի կոմպոզիտորներ
Բեմական կեղծանուններ